ΓΡΑΠΤΗ ΕΡΩΤΗΣΗ E-0222/01

υποβολή: Nelly Maes (Verts/ALE) προς το Συμβούλιο

(8 Φεβρουαρίου 2001)

Θέμα: Η χρήση απεμπλουτισμένου ουρανίου από τις δυνάμεις ταχείας επέμβασης της ΕΕ

Στα ψηφίσματα (B5-0047, 0049, 0050, 0051 και 0054/2001) σχετικά με τη χρήση απεμπλουτισμένου ουρανίου, που ενέκρινε το Ευρωπαϊκό Κοινοβούλιο στις 17 Ιανουαρίου 2001, ζητείται να απαγορευθεί στο εξής η χρήση απεμπλουτισμένου ουρανίου με βάση την αρχή της προφύλαξης.

Παρά ταύτα, ορισμένα κράτη μέλη και μέλη του ΝΑΤΟ είναι αποφασισμένα να συνεχίσουν να χρησιμοποιούν απεμπλουτισμένο ουράνιο στα άρματα μέχης τύπου Challenger και στα μαχητικά αεροπλάνα Sea Harrier, τούτο δε στο πλαίσιο της μονάδας ταχείας επέμβασης.

Είναι σε θέση το Συμβούλιο να διαβιβάσει έναν κατάλογο του χρησιμοποιούμενου σήμερα πολεμικούλικού με απεμπλουτισμένο ουράνιο;

Εάν όχι, για ποιο λόγο;

Εάν ναι, είναι διατεθειμένο το Συμβούλιο να εφαρμόσει την αρχή της προφύλαξης (που επικαλέσθηκε το Ευρωπαϊκό Κοινοβούλιο) και να ζητήσει από τα κράτη μέλη να θέσουν τέρμα στη χρήση πολεμοφοδίων του τύπου αυτού;

Απάντηση

(10 Ιουλίου 2001)

Το Συμβούλιο συζήτησε στις 22 Ιανουαρίου 2001 το θέμα του απεμπλουτισμένου ουρανίου που περιέχεται σε πυρομαχικά και ανέλαβε δέσμευση για πλήρη διαλεύκανση του ζητήματος αυτού. Οιπουργοί ζήτησαν επίσης πλήρη διαφάνεια και διεξαγωγή ανοικτής ανταλλαγής πληροφοριών μεταξύ των αρχών των κρατών μελών, καθώς και με άλλες οργανώσεις που διερευνούν το θέμα.

Το Συμβούλιο δεν έχει στη διάθεσή του κατάλογο των πυρομαχικών απεμπλουτισμένου ουρανίου που χρησιμοποιούνται σήμερα. Οι αποφάσεις για τη χρήση των διαφόρων ειδών πυρομαχικών λαμβάνονται από τα κράτη μέλη βάσει της εθνικής τους κυριαρχίας.

Στις 9 Απριλίου 2001, το Συμβούλιο προέβη σε ανταλλαγή απόψεων σχετικά με το ζήτημα των πυρομαχικών απεμπλουτισμένου ουρανίου (ΑΟ) με βάση τα επιστημονικά στοιχεία που συγκέντρωσαν διάφορες διεθνείς οργανώσεις.

Κατά το τέλος της ανταλλαγής αυτής, ο Πρόεδρος συνόψισε τη συζήτηση ως εξής:

- Το Συμβούλιο σημειώνει τις εργασίες διαφόρων διεθνών οργανώσεων (UNEP - Πρόγραμμα των ΗΕ για το Περιβάλλον - ΠΟΥ, ΝΑΤΟ, ad hoc Ομάδα Εμπειρογνωμόνων την οποία συνέστησε η Επιτροπή) σχετικά με τις πιθανές επιπτώσεις, στηνγεία και το περιβάλλον, της έκθεσης σε απεμπλουτισμένο ουράνιο περιεχόμενο σε πυρομαχικά που χρησιμοποιήθηκαν στα Βαλκάνια.

- Οι εν λόγω λεπτομερείς και αντικειμενικές εξετάσεις δεν παρέχουν επιστημονικές αποδείξεις για τη σχέση μεταξύ της χρήσης απεμπλουτισμένου ουρανίου και ποικίλων ασθενειών οι οποίες έπληξαν τον πληθυσμό ή τα άτομα πουπηρέτησαν σε περιοχές συγκρούσεων.

- Ωστόσο, λόγω των εμφανών προβλημάτωνγείας και περιβάλλοντος που διαπιστώθηκαν στην περιοχή, το Συμβούλιο θα πρέπει να εμμείνει στη δέσμευσή του να παρακολουθήσει πιθανές περαιτέρω έρευνες εκ του σύνεγγυς και να προβεί, ενδεχομένως, σε επανεξέταση του θέματος στο μέλλον.

- Η Επιτροπή ήδη ασχολείται με ορισμένα από τα περιβαλλοντικά προβλήματα στις περιοχές, μέσω της διεξαγωγής προγραμμάτων. Το Συμβούλιο παρακινεί την Επιτροπή να λάβειπόψη τα πορίσματα των εκθέσεων σχετικά με το απεμπλουτισμένο ουράνιο, καθώς και τη γενική κατάσταση όσον αφορά ζητήματα περιβάλλοντος καιγείας, κατά την κατάρτιση νέων εγγράφων στρατηγικής ανά χώρα για όλες τις χώρες των Δυτικών Βαλκανίων.